تورکیه‌نین خاریجی ایشلر ناظیری مولود چاووش اوغلو، آلمانیا ایله یاشانان اینجیرلیک بحرانی ایله باغلی: "بو شرط‌لرده اینجیرلیک مرکزینی‌نین (پایگاه) قاپیلارینی آلمان پارلامئنت لره آچماغیمیز حاضردا مومکون دئییل "دئدی.
تورکیه‌نین خاریجی ایشلر ناظیری مولود چاووش اوغلو دونن آنکارایا رسمی سفرله گلن گابن-ون خاریجی ایشلر ناظیری ایله کئچیردیگی بیرگه مطبوعات کونفرانسیندا آلمانیانین، تورکیه‌نین علیهینه نه وارسا دستکلدیگینی وورغولادی.
چاووش اوغلو آلمانیانین فتح الله چی ترور تشکیلاتینا (فتو) دستکی‌نین، ترور تشکیلاتی پ.کا.کا-نین آلمانیا‌داکی فعالیت‌لری‌نین، آلمانیادا یاشایان تورکیه وطندا‌لارشلارینا قارشی تطبیق اولونان سیستماتیک تضییق‌لرین، خصوصیله،16 آوریلده کئچیریلن آنایاسا دییشیک‌لیگی رفرندوموندا "هه"دئین‌لره ائدیلن تضییق‌لرین جمهور باشقانی رجب طیب اردوغان طرفین‌دن آلمانیا باش ناظیری مرکل-ه ناتو توپلانتی‌سیندا دیله گتیریلدیگینی خاطیرلاتدی.
چاووش اوغلو: "من تورکیه‌یه ایسته‌دیگیمی ائده‌جه‌یم، یئنه ده تورکیه‌دن ایسته‌دیگیمی آلاجاغام. بئله بیر شئی یوخ‌دور. او دؤور کئچدی. تورکیه‌دن مثبت شئی‌لر گؤرمک ایستییرسینیزسه، تورکیه‌یه دوشمنجه‌سینه یاناشمایاجاقسینیز. من ایسته‌دیگیمی ائدیرم، تورکیه‌ده منیم هر ایسته‌دیگیمی ائتسین. او تورکیه گئریده قالدی" دئیه دانیشدی.
آلمانیا خاریجی ایشلر ناظیری زیگمار گابریل ایله پروبلئم‌لری حل ائتمک اوچون متمادی گؤروشدوک‌لرینی قئید ائدن چاووش اوغلو همکاری‌نین بازار ارته‌سی تورکیه‌یه گله‌جگینی بیلدیردی.
چاووش اوغلو: "بو شرط‌لرده بیزیم اینجیرلیگی آلمان پارلامئنتلره آچماغیمیز مومکون دئییل. گله‌جکده مثبت آددیم آتسا‌لار، بونو دیرلندیرریک" دئدی.
